เริ่มวันนี้สํารวจความเห็นเปลี่ยนชื่อ ถนน สุทธิสารวินิจฉัย เป็น อินทามระ
ตามคำสั่งศาล-สรุปผล17ธ.ค.,นายวันชัย ถนอมศักดิ์ รองปลัด กทม. เปิดเผยถึงความคืบหน้า การเปลี่ยนชื่อถนนสุทธิสารวินิจฉัยเป็นถนนอินทามระ ตามคำพิพากษาของศาลปกครองสูงสุด ว่า กรณีนี้ กทม.ได้ทำหนังสือถึงเลขาธิการสำนักงานศาลปกครอง เพื่อขอแนวทางปฏิบัติตามคำสั่งของศาล และได้รับคำแนะนำให้ กทม.ทำการสำรวจความคิดเห็นประชาชนที่อาศัยในพื้นที่ ก่อนทำการเปลี่ยนชื่อถนนให้สอดคล้องกับความเป็นจริง ล่าสุด กทม.โดยสำนักปกครองและทะเบียน ได้ร่างแบบสอบถามเสร็จเรียบร้อยแล้ว เป็นแบบสอบถามปรนัย คำถามหลักๆ คือ,1.คุณมีความเกี่ยวข้องกับถนนสายนี้อย่างไร ตัวเลือกคำตอบเช่น เป็นผู้อาศัย, ทำงานย่านนี้, ใช้ถนนสายนี้ในการสัญจรไปมา, อาศัย ในอาคารชุด,2.คุณคิดว่าควรใช้ชื่อถนนอะไรตัวเลือกคำตอบเช่น ใช้ถนนสุทธิสาร และซอยสุทธิสารตลอดแนว, ใช้ถนนอินทามระ และซอยอินทามระตลอดแนว, ใช้ถนนสุทธิสาร 500 เมตร นอกนั้นใช้ชื่อถนนอินทามระ, หรืออื่นๆ,ทั้งนี้ ในการสำรวจความคิดเห็นประชาชน กทม.จะสุ่มตัวอย่างร้อยละ 50 ของจำนวนผู้อาศัยในพื้นที่ปัจจุบัน ทั้ง 2 เขตพื้นที่ คือ พญาไท และดินแดง มีผู้อาศัยตามทะเบียนราษฎร มากกว่า 7,000 คน โดยจะเริ่มสำรวจตั้งแต่วันที่ 16-30 พ.ย. จากนั้นจะประชุมคณะทำงานสำรวจความคิดเห็นการกำหนดชื่อถนน ตรอก ซอย ในวันที่ 4 ธ.ค. เพื่อสรุปผลสำรวจ ก่อนนำเข้าที่ประชุมคณะกรรมการชุดใหญ่ ในวันที่ 12 ธ.ค. และจะรายงานผลให้ผู้ว่าฯ กทม.ทราบภายในวันที่ 17 ธ.ค. และออกประกาศการใช้ชื่อถนนต่อไป.
ให้ กทม.ทำการสำรวจความคิดเห็นประชาชนที่อาศัยในพื้นที่ ก่อนทำการเปลี่ยนชื่อถนนให้สอดคล้องกับความเป็นจริง
สุทธิสารวินิจฉัย,อินทามระ,แบบสอบถาม,เปลี่ยนชื่อถนน,ศาลปกครอง,ข่าวทั่วไป